smcproject/ml-wiki-sentences huggingface dataset:
ഒൻപതാമത് ഐക്യരാഷ്ട്ര വേൾഡ് അർബൻ ഫോറത്തിൽ തദ്ദേശീയ പ്രപഞ്ചശാസ്ത്രത്തെക്കുറിച്ച് ഒരു പ്രസംഗം നടത്തിയ ബസ്തിദയ്ക്ക് 2018 ൽ “സ്പിരിറ്റ് ഓഫ് ദി യുഎൻ” അവാർഡ് ലഭിച്ചു.
2019 മാർച്ച് 15 ന് ന്യൂയോർക്ക് സിറ്റിയിൽ നടന്ന ആദ്യത്തെ വലിയ കാലാവസ്ഥാ സമരത്തിൽ ബസ്തിദ തന്റെ ഹൈസ്കൂളായ ദി ബീക്കൺ സ്കൂളിനെ നയിച്ചു.
സിയേറ ഡി പെരിജ ദേശീയോദ്യാനം
സിയേറ ഡി പെരിജ ദേശീയോദ്യാനം (പെരിജ ദേശീയോദ്യാനമെന്നും അറിയപ്പെടുന്നു) വെനിസ്വേലയിലെ ഒരു സംരക്ഷിത പ്രദേശമാണ്.
സുലിയ സംസ്ഥാനത്തിനും മറക്കൈബോ തടാകത്തിനും തെക്കു പടിഞ്ഞാറായി, കൊളംബിയയുമായി അതിർത്തി പങ്കിടുന്ന സെറാനിയ ഡി പെരിജ മലനിരകളിലാണ് ഇതു സ്ഥിതിചെയ്യുന്നത് 1978 ൽ രൂപീകൃതമായ ഈ ദേശീയോദ്യാനം മലയോര മേഖലകളെ പരിരക്ഷിക്കുന്നു.
സിയേറ ഡി പെരിജ ദേശീയോദ്യാനം, സുലിയ സംസ്ഥാനത്തെ പെരിജ, കോളൻ മുനിസിപ്പാലിറ്റികളിലാണ് നിലനിൽക്കുന്നത്.
മറക്കൈബോയിൽനിന്ന റോഡുവഴി ദേശീയോദ്യാനത്തിലെത്തിച്ചേരാൻ സാധിക്കുന്നു.
അവലംബം ↑ ↑ Hoyt 2012 , പുറം.
sfn error: no target: CITEREFHoyt2012 ( help ) ↑
സിയേറ നെവാദ ദേശീയോദ്യാനം (വെനിസ്വേല)
സിയേറാ നെവാദ ദേശീയോദ്യാനം (PNSN) വെനിസ്വേലയുടെ പടിഞ്ഞാറ് ഭാഗത്ത് മെറിഡ , ബരിനാസ് സംസ്ഥാനങ്ങൾക്കിടയിൽ സ്ഥിതിചെയ്യുന്ന വെനിസ്വേലയിലെ ഒരു പ്രധാന ദേശീയോദ്യാനമാണ്.
1952 മേയ് 2 ന് പ്രസിഡൻറ് ജർമൻ സുവാരസ് ഫ്ലാമറിക്കിൻറെ ഉത്തരവു പ്രകാരം, ആൻറീസിലെ സിയേറ നെവാദ ഡി മെറിഡയെ സംരക്ഷിക്കേണ്ടതിൻറെ ആവശ്യകതയെ മുൻനിറുത്തിയാണ് ഈ ദേശീയോദ്യാനം സ്ഥാപിക്കപ്പെട്ടത്.
15 വർഷങ്ങൾക്കുമുമ്പ് രൂപീകരിക്കപ്പെട്ട ആദ്യ ദേശീയോദ്യാനമായ ഹെൻ‍റി പിറ്റിയർ ദേശീയോദ്യാനത്തിനു ശേഷം, പ്രസിഡൻറിൻറെ ഉത്തരവു പ്രകാരം രൂപീകരിക്കപ്പെട്ട വെനിസ്വേലയിലെ രണ്ടാമത്തേതാണ് സിയേറ നെവാദ ദേശീയോദ്യാനം.
വെനിസ്വേലയിലെ ഏറ്റവും ഉയരം കൂടിയ ജൈവ പരിസ്ഥിതി സംരക്ഷണ കേന്ദ്രമെന്ന നിലയിൽ സിയേറ നെവാദ വളരെ പ്രാധാന്യമുള്ളതാണ്.
വെനിസ്വേലയിലെ 4,978 മീറ്റർ ഉയരമുള്ളതും ഏറ്റവും ഉയർന്ന പർവ്വതനിരയുമായ പിക്കോ ബൊളിവർ ഉൾപ്പെടെ, വെനിസ്വേലൻ ആൻഡീസിന്റെ ഏറ്റവും ഉയരങ്ങളിലാണ് ഈ മേഖലയിലെ പർവ്വതനിരകളെല്ലാം സ്ഥിതിചെയ്യുന്നത്.
ചിത്രശാല Virgin of the Snows Humboldt Peak Coromoto Lagoon Los Nevados Village Santo Cristo Lagoon (Holy Christ Lagoon) Mucubaji river El Suero Lagoon Los Hielitos Lagoon, Bondpland Peak Mucubaji Lagoon Waterfall at the base of Humboldt Peak Verde Lagoon Bolívar Peak Horses in the Park Our Lady of Coromoto chapel അവലംബം
സിയോ തായ്ജി
ജിയോങ് ഹ്യോൺ-ചിയോൾ ( Korean : 정현철; born February 21, 1972) അദ്ദേഹത്തിന്റെ സ്റ്റെയ്ജ് നാമമായ സിയോ തായ്ജി അല്ലെങ്കിൽ സിയോ തെയ്-ജി എന്ന പേരിൽ അറിയപ്പെടുന്ന ഒരു ദക്ഷിണ കൊറിയൻ ഗായകനാണ്.
സിയോനി, മദ്ധ്യപ്രദേശ്
സിയോനി ( ഹിന്ദി : सिवनी) ഇന്ത്യൻ സംസ്ഥാനമായ മദ്ധ്യപ്രദേശിലെ സിയോനി ജില്ലയിലുൾപ്പെട്ട ഒരു പട്ടണമാണ്.
റുഡ്യാർഡ് കിപ്ലിങ് സിയോനി മേഖലിയലുള്ള വനങ്ങളാണ് തൻറെ ജംഗിൾ ബുക്ക് (1894–1895) എന്ന കഥയിലെ മൌഗ്ലി എന്ന പ്രസിദ്ധ കഥാപാത്രത്തിൻറെ ജീവിതപശ്ചാത്തലമാക്കിയത്.
സിയോനി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 22°05′N 79°32′E ﻿ / ﻿ 22.08°N 79.53°E ﻿ / 22.08; 79.53 ആണ്.
പട്ടണം സമുദ്രനിരപ്പിൽ നിന്നും 2,043 അടി ഉയരത്തിലാണ് സ്ഥിതി ചെയ്യുന്നത്.
As of 2011 പട്ടണത്തിലെ ജനസംഖ്യ 1,379,131 ആണ്.
പട്ടണം സ്ഥാപിക്കപ്പെട്ടത് 1774 ൽ ആണ്.
ഈ പ്രദേശത്തിലെ 37% വനമേഖലയാണ്.
മദ്ധ്യപ്രദേശിൻറെ ദക്ഷിണഭാഗത്താണ് സിയോനി പട്ടണം സ്ഥിതി ചെയ്യുന്നത്.
പട്ടണത്തിൻറെ വടക്കേ അതിരായി വരുന്നത് ജബൽപൂർ, നരസിംങ്പൂർ, മാണ്ഡ്ല ജില്ല എന്നിവയാണ്.
കിഴക്കുഭാഗത്ത് ബലഘട്ടും ചിന്ത്വാര പടിഞ്ഞാറും തെക്കേ അതിരായി മഹാരാഷ്ട്രയിലെ നാഗപൂരും വരുന്നു.
കന്യാകുമാിര-ബനാറസ് എന്നിവയെ ബന്ധിക്കുന്ന നാഷണൽ ഹൈവേ 7 സിയോനി സ്ഥിതി ചെയ്യുന്ന ജില്ലയിലൂടെ കടന്നു പോകുന്നു.
2011 ലെ ഇന്ത്യയിലെ സെൻസസ് അനുസരിച്ച സിയോനി പട്ടണത്തിലെ ജനസംഖ്യ 1,379,131 ആണ്.
ആകെ ജനസംഖ്യയിൽ പുരുഷന്മാർ 50.45 ശതമാനവും സ്ത്രീകൾ 49.55 ശതമാനവുമാണ്.
പട്ടണത്തിലെ സാക്ഷരത 72.12 ശതമാനമാണ്.
പുരുഷന്മാരുടെ സാക്ഷരത 80.45 ശതമാനവും സ്ത്രീകളുടേത് 63.67% ശതമാനവുമാണ്.
↑ Falling Rain Genomics, Inc - Seoni ↑ {{ cite web }} : Missing or empty | title= ( help )
സിയോഭൻ പാറ്റൺ ഇംഗ്ലീഷ് വിലാസം https://ml.wikipedia.org/wiki/Siobhan_Paton
ഓസ്‌ട്രേലിയൻ സ്വദേശിയായ പാരാലിമ്പിക് നീന്തൽതാരമാണ് സിയോഭൻ ബെഥാനി പാറ്റൺ, ഒ‌എ‌എം (ജനനം: ഓഗസ്റ്റ് 28, 1983).
ഓക്സിജന്റെ അഭാവം മൂലം പാറ്റോണിന് ജനനം മുതൽ ബുദ്ധിപരമായ വൈകല്യം ഉണ്ടായിട്ടുണ്ട്.
കണക്റ്റീവ് ടിഷ്യു ഡിസോർഡർ ഉണ്ടെന്ന് കണ്ടെത്തിയതിനെ തുടർന്ന് സന്ധികൾ ശക്തിപ്പെടുത്തുന്നതിന് നീന്തൽ സഹായിക്കുമെന്നതിനാൽ നീന്തൽക്കാരിയാകാൻ പാറ്റൺ തീരുമാനിച്ചു.
സിയോഭൻ തുടക്കത്തിൽ കഴിവുള്ള കായികതാരങ്ങളുമായി മത്സരിക്കാൻ തുടങ്ങിയെങ്കിലും 1997-ൽ മാത്രം അവർ വികലാംഗരായ അത്‌ലറ്റുകൾക്കായുള്ള മത്സരത്തിൽ പങ്കെടുക്കുകയും അവിടെ ഏഴ് സ്വർണ്ണവും ഒരു വെള്ളി മെഡലും നേടി.
2004-ലെ കണക്കനുസരിച്ച്, അവരുടെ ഡിസേബിൾഡ് ക്ലാസ് എസ് 14 ൽ പതിമൂന്ന് ലോക റെക്കോർഡുകൾ അവർ നേടിയിട്ടുണ്ട്.
സിഡ്നിയിൽ നടന്ന 2000-ലെ സമ്മർ പാരാലിമ്പിക്‌സിൽ പാറ്റൺ ഓസ്‌ട്രേലിയയെ പ്രതിനിധീകരിച്ചു.
അവിടെ ആറ് സ്വർണ്ണ മെഡലുകൾ നേടി.
ഈ മത്സരത്തിൽ ഒമ്പത് തവണ ലോക റെക്കോർഡുകൾ നേടി.
അവരുടെ നേട്ടത്തിന് അംഗീകാരമായി, ഓസ്ട്രേലിയൻ പാരാലിമ്പിക് കമ്മിറ്റി അവരെ "പാരാലിമ്പിയൻ ഓഫ് ദി ഇയർ" എന്ന് നാമകരണം ചെയ്തു.
ഒരു തപാൽ സ്റ്റാമ്പിൽ അവരെ ആദരിച്ചു.
2000-ലെ മത്സരങ്ങൾക്ക് മുമ്പ് ഓസ്‌ട്രേലിയൻ സ്‌പോർട്‌സ് മെഡലും അവർക്ക് ലഭിച്ചു.
2013-ൽ അവരെ ആക്റ്റ് സ്പോർട്ട് ഹാൾ ഓഫ് ഫെയിമിൽ ഉൾപ്പെടുത്തി.
2000-ലെ സമ്മർ പാരാലിമ്പിക്സ് സിഡ്‌നിയിൽ 2000-ലെ സമ്മർ പാരാലിമ്പിക് ഗെയിംസിൽ പാറ്റൺ.
സിയോഭൻ പാറ്റൺ തന്റെ കരിയറിലെ ഒരു പാരാലിമ്പിക്‌സിൽ മാത്രമാണ് മത്സരിച്ചത്.
അവിടെ നിരവധി ലോക റെക്കോർഡുകൾ സ്ഥാപിക്കാൻ അവർക്ക് കഴിഞ്ഞു.
ജാക്വലിൻ ഫ്രെനിയുടെ മുത്തച്ഛനാണ് പാറ്റണിനെ പരിശീലിപ്പിച്ചത്.
ഇപ്പോൾ ഫ്രീനിയുടെ പരിശീലനത്തിന് സഹായിക്കുന്നു.
2000-ലെ സിഡ്‌നി പാരാലിമ്പിക് ഗെയിംസിൽ പാറ്റൺ ആറ് പാരാലിമ്പിക് മെഡലുകൾ നേടി.
50 മീറ്റർ ഫ്രീസ്റ്റൈൽ, 200 മീറ്റർ ഫ്രീസ്റ്റൈൽ, 50 മീറ്റർ ബാക്ക്സ്ട്രോക്ക്, 50 മീറ്റർ ബട്ടർഫ്ലൈ, 100 മീറ്റർ ഫ്രീസ്റ്റൈൽ, 200 മീറ്റർ വ്യക്തിഗത മെഡ്‌ലി എന്നിവയിൽ സ്വർണം നേടി.
ഒരൊറ്റ ഗെയിംസിൽ ഏറ്റവും കൂടുതൽ വ്യക്തിഗത സ്വർണ്ണമെഡൽ ജേതാവായി പാറ്റൺ തിരിച്ചറിഞ്ഞു.
സിഡ്‌നിയിൽ നടന്ന 2000-ലെ സമ്മർ പാരാലിമ്പിക് ഗെയിംസ് പാറ്റൺ പങ്കെടുക്കാൻ യോഗ്യത നേടിയ അവസാന പാരാലിമ്പിക് ഗെയിംസ് ആയിരുന്നു.
മാനസികമായ വൈകല്യമുള്ളതുകൊണ്ട് 2000-ലെ ഗെയിംസിൽ സ്പാനിഷ് ബാസ്കറ്റ്ബോൾ ടീമുമായുള്ള ഒരു അപവാദത്തിന് ശേഷം ഇന്റർനാഷണൽ പാരാലിമ്പിക് കമ്മിറ്റി (ഐപിസി) അവരുടെ ക്ലാസിലെ എല്ലാ കായികതാരങ്ങളെയും നിരോധിച്ചതിന് ശേഷം അവരുടെ ആദ്യ പാരാലിമ്പിക് നേട്ടങ്ങൾ കൈവരിക്കാൻ പാറ്റണിനെ ഒരിക്കലും അനുവദിച്ചില്ല.
2000 ന് ശേഷം
2004-ൽ പാറ്റൺ ഐ‌എൻ‌എസ്-എഫ്ഐഡി (ഇന്റർനാഷണൽ സ്പോർട്സ് ഫെഡറേഷൻ ഫോർ പീപ്പിൾ വിത്ത് ഇന്റലക്ച്വൽ ഡിസെബിലിറ്റി) ലോക ചാമ്പ്യൻഷിപ്പിൽ പങ്കെടുത്തു.
അവിടെ പതിനാല് സ്വർണ്ണവും മൂന്ന് വെള്ളിയും നേടി.
അതേ വർഷം ഗ്ലോബൽ ഗെയിംസിൽ മൂന്ന് സ്വർണവും രണ്ട് വെള്ളിയും രണ്ട് വെങ്കലവും നേടി.
മാനസികമായ വൈകല്യമുള്ള എല്ലാ അത്‌ലറ്റുകളുടെയും പങ്കാളിത്തം താൽക്കാലികമായി നിർത്താനുള്ള അന്താരാഷ്ട്ര പാരാലിമ്പിക് കമ്മിറ്റിയുടെ തീരുമാനം കാരണം 2004 അല്ലെങ്കിൽ 2008 പാരാലിമ്പിക്‌സിൽ പാറ്റണിന് മത്സരിക്കാനായില്ല.
ഐപിസിയുടെ ഈ തീരുമാനം 2004 മുതൽ പാറ്റൺ വിഷാദാവസ്ഥയിലായി.
താൻ നേടിയ സ്വർണ്ണ മെഡലുകളിൽ പാറ്റണിന് അഭിമാനമുണ്ടാക്കിയ വ്യക്തിയാണ് അവരുടെ സുഹൃത്ത് ജാക്വലിൻ ഫ്രെനി.
2000 മുതൽ 2002 വരെ അവർ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ട് സ്കോളർഷിപ്പ് നേടി.
അവളുടെ സഹോദരി സാറാ പാറ്റൺ 2004-ലെ സമ്മർ ഒളിമ്പിക്സിൽ വനിതകളുടെ 800 മീറ്റർ ഫ്രീസ്റ്റൈലിൽ മത്സരിച്ചു.
ഐ‌പി‌സി നടത്തിയ പരിശോധനയ്ക്ക് ശേഷം താൻ ഏഥൻസ് ഗെയിംസിൽ പങ്കെടുക്കുമെന്ന് സിയോഭൻ പ്രതീക്ഷിച്ചിരുന്നു.
എന്നിരുന്നാലും ഇത് സംഭവിക്കാത്തതിനാൽ അവരുടെ വിഷാദാവസ്ഥ വർദ്ധിച്ചു.
2012 ഓസ്‌ട്രേലിയൻ പാരാലിമ്പിയൻ ഓഫ് ദ ഇയർ ചടങ്ങിൽ ജാക്വലിൻ ഫ്രെനിക്കൊപ്പം പാറ്റൺ
2014 ഒക്ടോബറിൽ സിഡ്നി ഒളിമ്പിക് പാർക്ക് അക്വാട്ടിക് സെന്ററിലെ പാത്ത് ഓഫ് ചാമ്പ്യൻസിൽ അവരെ ഉൾപ്പെടുത്തി.
അവലംബം ബാഹ്യ ലിങ്കുകൾ Siobhan Paton എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Australia set for record haul" , BBC, 26 October 2000 Siobhan Paton's profile on paralympic.org
സുബൈർ ഇബ്നുൽ-അവ്വാം ഇംഗ്ലീഷ് വിലാസം https://ml.wikipedia.org/wiki/Zubayr_ibn_al-Awam
സുബൈർ ഇബ്നുൽ-അവ്വാം (594–656)(الزبير بن العوام بن خويلد) പ്രവാചകൻ മുഹമ്മദിന്റെ സഹചാരിയും റാഷിദീയ സൈന്യത്തിൽ സൈന്യധിപനും ആയിരുന്നു.
മക്കയിൽ ഖുറൈശ് ഗോത്രത്തിൽ അവ്വാമുബ്നു ഖുവൈലിദിന്റെ മകനായി ജനിച്ചു.
ആദ്യമായി ഇസ്ലാം സ്വീകരിച്ച ഏഴുപേരിൽ ഒരാളായ സുബൈർ ദാറുൽ അർഖമിൽ തിരുമേനി മുഹമ്മദ് നബിയോടൊപ്പം പ്രവർത്തിച്ചു.
ഇസ്ലാമിൽ വരുമ്പോൾ പതിനഞ്ചുവയസ്സു മാത്രമേ അദ്ദേഹത്തിന്നുണ്ടായിരുന്നുള്ളൂ.
മുഹമ്മദ് നബി സ്വർഗ്ഗം വാഗ്ദാനം ചെയ്ത പത്തുപേരിൽ ഒരാൾ സുബൈറ് ഇബ്നുൽ അവ്വാമാണു.
കുട്ടിക്കാലത്തുതന്നെ കുതിരപ്പടയാളിയായിരുന്നു.
നബി (സ) യുടെ അമ്മായി സ്വഫീയ്യ ബീവിയുടെ മകാനാണ് അദ്ദേഹം.
ഇസ്ലാംമിനു വേണ്ടി ആദ്യമായി വാള് എടുത്ത വ്യക്തിയും അദ്ദേഹമാണ്.
അബൂബക്കര് (റ) വിൻറെ മകളായ അസ്മാഅ് (റ.അ) വിവാഹം കഴിച്ചത് അദ്ദേഹമാണ്.
നബിയുടെ സ്വർഗത്തിലെ സന്നദ്ധ സഹചാരിയാണ്.
പതിനഞ്ചാം വയസ്സില് ഇസ്ലാമിലേക്ക് കടന്നുവന്നു.
ഹബ്ഷയിലേക്കും , മദീനയിലേക്കും അദ്ദേഹം ഹിജ്റ പോയി.
ഇസ്ലമിലേ ഒാട്ടുമിക്ക യുദ്ധങ്ങളിലും അദ്ദേഹം പങ്കെടുത്തു.
അതില് പെട്ടാതാണ്.
ഹവാരീയ്യ് എന്ന് പറയാന് കാരണം ഹന്ദക്ക് യുദ്ധത്തില് ശത്രുകളുടെ നീക്കങ്ങള് അറിയാന് സ്വഹാബാക്കളോട് നബി (സ)) ചോദിച്ചു.
സ്വഹാബാക്കളില് നിന്ന് തയ്യാറായത് സുബൈര് ബ്നു അവ്വാം (റ) ആയിരുന്നു.
ഇസ്ലാം ഇതു കൂടി കാണുക
സുബൈർ മേടമ്മൽ ഇംഗ്ലീഷ് വിലാസം https://ml.wikipedia.org/wiki/Zubair_Medammal ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ഫാൽക്കൺ ഗവേഷകനും രാജ്യാന്തര പക്ഷി ഗവേഷണകേന്ദ്രം കോർഡിനേറ്ററും കോഴിക്കോട് സർവ്വകലാശാല ജന്തുശാസ്ത്ര വിഭാഗം അസി.
പ്രഫസറുമാണ് സുബൈർ മേടമ്മൽ .
ഫാൽക്കൺ പഠനത്തിന് ഡോക്ടറേററ് നേടിയ ആദ്യ ഏഷ്യക്കാരനും ഏക ഇന്ത്യക്കാരനുമാണ് ഡോ.സുബൈർ മേടമ്മൽ.
മലപ്പുറം ജില്ലയിലെ തിരൂരിനടുത്തുള്ള വാണിയന്നൂരിൽ ജനിച്ച സുബൈർ തിരൂരങ്ങാടി പി.എസ് .
എം.ഒ കോളേജിൽ നിന്ന് സുവോളജിയിൽ ബിരുദവും ഫാറൂഖ് കോളേജിൽ നിന്ന് ബിരുദാനന്തര ബിരുദവും എം.ജി യൂനിവേഴ്സിറ്റിയിൽ നിന്ന് ബിഎഡും കരസ്ഥമാക്കി.
പ്രാപിടിയൻ ഗവേഷണവുമായി നിരവധി രാജ്യങ്ങൾ സന്ദര്ശിച്ചിട്ടുള്ള സുബൈർ 'ഫാൽക്കൺ പക്ഷികളുടെ ജീവിതം' എന്ന ഒരു ഡോക്യുമെന്ററിയും നിർമ്മിച്ചിട്ടുണ്ട്.
യു.എ.ഇ ഫാൽക്കണേഴ്സ് ക്ളബ്ബിൽ അംഗത്വമുള്ള ഏക അനറബി, ഇൻർനാഷണൽ അസോസിയേഷൻ ഓഫ് ഫാൽക്കൺസ്,
വേൾഡ് വൈഡ് ഫണ്ട് ഫോർ നേച്വർ ആന്റ് നാച്വറൽ റിസോഴ്സസ്, അമേരിക്കൻ ഫാൽക്കൺ ക്ളബ് എന്നിവയിൽഅംഗത്വമുള്ള ഏക മലയാളി, 
ഗൾഫിലെ അറബ് ഹണ്ടിംഗ് ഷോയിലേക്ക് പതിവായി ക്ഷണിക്കപ്പെടുന്ന ഏക ഇന്ത്യൻ പ്രതിനിധി, ഫാൽക്കണുകളെക്കുറിച്ച് ഇംഗ്ളീഷ്, അറബി, മലയാളം ഭാഷകളിൽ ഡോക്യുമെന്ററി തയ്യാറാക്കിയ ഇന്ത്യക്കാരൻ, ഫാൽക്കണുകളുടെ 15 തരം ശബ്ദങ്ങൾ റെക്കോഡ് ചെയ്ത് സോണോഗ്രാം ആക്കിയ ഏക ശാസ്ത്രജ്ഞൻ എന്നീ ബഹുമതികളും സുബൈറിന് സ്വന്തം കുടുംബം
കുഞ്ഞയ്ദ്രുവും ഫാത്വിമയുമാണ് സുബൈറിന്റെ മാതാപിതാക്കൾ .
പുതുപൊന്നാനി സ്വദേശിയും ഹയർസെക്കന്ററി സ്‌കൂൾ അദ്ധ്യാപികയുമായ സജിതയാണ് ഭാര്യ.
ആദിൽ, അമൽ, അൽഫ എന്നിവർ മക്കൾ.
മലപ്പുറം ജില്ലയിലെ തേഞ്ഞിപ്പലത്തിനടുത്ത് താമസം.
സുബോധ് മിത്ര ഇംഗ്ലീഷ് വിലാസം https://ml.wikipedia.org/wiki/Subodh_Mitra
ഇന്ത്യയിലെ ഒരു പ്രമുഖ ഒബ്‌സ്ട്രെട്രീഷ്യനും ഗൈനക്കോളജിസ്റ്റുമായിരുന്നു ഡോ. സുബോധ് മിത്ര എം.ഡി., എഫ്.ആർ.സി.എസ്., എഫ്.ആർ.സി.ഒ.ജി. (1896-1961).
സെർവിക്കൽ ക്യാൻസറിനുള്ള "മിത്ര ഓപ്പറേഷന്റെ" സ്ഥാപകനാണ് അദ്ദേഹം.
ഹ്രസ്വ ജീവചരിത്രം
1896 നവംബർ 1 ന് ജെസ്സോറിൽ (ഇപ്പോൾ ബംഗ്ലാദേശിൽ) ജനിച്ചു.
1922-ൽ അദ്ദേഹം കൽക്കട്ട സർവകലാശാലയിൽ നിന്ന് ബിരുദം നേടി.
ബിരുദ വിദ്യാർത്ഥിയായിരിക്കെ സ്ത്രീ രോഗികളുടെ അവസ്ഥ കണ്ട അദ്ദേഹം ഒബ്‌സ്റ്റട്രിക്‌സ് ആൻഡ് ഗൈനക്കോളജി തന്റെ കരിയറായി സ്വീകരിച്ചു.
ജർമ്മനിയിൽ പോയി 2 വർഷത്തിനുള്ളിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ ബിരുദാനന്തര ബിരുദം പൂർത്തിയാക്കി.
1924-ൽ ബെർലിൻ യൂണിവേഴ്‌സിറ്റിയിൽ നിന്ന് എം.ഡി നേടി.
എഡിൻബർഗിൽ പോയി 1925-ൽ റോയൽ കോളേജ് ഓഫ് സർജൻസിന്റെ (എഫ്.ആർ.സി.എസ്.) ഫെല്ലോഷിപ്പും 1928-ൽ എഫ്.ആർ.സി.ഒ.ജി.യും നേടി.
മിത്ര ഓപ്പറേഷൻ
സെർവിക്കൽ ക്യാൻസർ ശസ്ത്രക്രിയയിൽ ഡോ. മിത്ര ഒരു സാങ്കേതിക വിദ്യ വികസിപ്പിച്ചെടുത്തു.
അദ്ദേഹത്തിന്റെ സാങ്കേതികത ലോകമെമ്പാടും പ്രശംസിക്കപ്പെട്ടു.
കാൻസർ സെർവിക്‌സ് ഓപ്പറേഷനായി ഡോ. എസ്. മിത്ര വികസിപ്പിച്ചെടുത്ത എക്സ്റ്റൻഡഡ് റാഡിക്കൽ വജൈനൽ ഹിസ്റ്റെരെക്ടമി വിത്ത് എക്‌സ്‌ട്രാപെരിറ്റോണിയൽ ലിംഫഡെനെക്ടമി എന്ന സാങ്കേതികത ബ്രിട്ടീഷ്, അമേരിക്കൻ, ജർമ്മൻ ഗൈനക്കോളജിക്കൽ കോൺഫറൻസുകളിൽ ഔദ്യോഗികമായി പ്രഖ്യാപിച്ചു.
1952-ൽ അദ്ദേഹം വിയന്നയിൽ ഈ വിദ്യ പ്രദർശിപ്പിച്ചു.
ചാൾസ് സി. തോമസ്, യു.എസ്.എ., റയേഴ്സൺ പ്രസ്, ടൊറന്റോ, ബ്ലാക്ക്‌വെൽ സയന്റിഫിക് പബ്ലിക്കേഷൻസ്, ഓക്‌സ്‌ഫോർഡ് എന്നിവ ഒരേസമയം "മിത്ര ഓപ്പറേഷൻ ഫോർ സെർവിക്‌സ് ക്യാൻസർ" എന്ന മോണോഗ്രാഫിൽ പ്രസിദ്ധീകരിച്ചു.
അവലംബം External links Mitra Operation for Cancer of the Cervix: Extraperitoneal Pelvic Lymphadenectomy and Radical Vaginal Hysterectomy, Americal Lecture series no. 364, Thomas, 1960
സുബൈദ (ചലച്ചിത്രം)
കലാലയയുടെ ബാനറിൽ എച്ച്.എച്ച്. ഇബ്രാഹിം ആണ് സുബൈദ എന്ന മലയാളചലച്ചിത്രം നിർമിച്ചത്.
1965 ഫെബ്രുവരി 3-നു ഈ ചിത്രം പ്രദർശനം തുടങ്ങി.
കലാലയാ ഫിലിംസാണ് സുബൈദ വിതരണം ചെയ്തത്.
ഡോ.അഹമ്മദുമായുള്ള വിവാഹനാളിൽ തന്നെ വിധവയായിത്തീർന്നു സുബൈദ.
പക്ഷേ അവൾ ആദ്യരാത്രിയിൽ തന്നെ ഗർഭിണിയായിത്തീർന്നിരുന്നു.
അതിനുത്തരവാദി പരിചാരകനായ ഊമയാണെന്നു വിശ്വസിച്ച സഹോദരൻ അവളെ ആട്ടിപ്പുറത്താക്കി.
പ്രസവശേഷം സുബൈദ കുഞ്ഞിനെ അഹ്മ്മദിന്റെ കല്ലറ മേൽ വിട്ടു പോകുന്നു.
കുഞ്ഞ് അനപത്യനായ പ്രൊഫസർ മൊയ്തുവിന്റെയും ഭാര്യയുടേയും സംരക്ഷണത്തിൽ വളരുന്നു.
പിതാവോ മാതാവോ ആരാണെന്ന് നിശ്ചയമില്ലാത്തതിനാൽ വളർന്നപ്പോൾ അവളുടെ വിവാഹം മുടങ്ങുന്നു.
കുഞ്ഞിനെ എടുത്ത് മൊയ്തുവിനെ ഏൽ‌പ്പിച്ച മമ്മു സത്യം തുറന്നു പറയുന്നു.
മൊയ്തുവിന്റെ വീട്ടിൽ ആയയായി കഴിഞ്ഞ സുബൈദ തന്നെയാണ് അമ്മയെന്ന്.
അഭിനേതാക്കളും കഥാപാത്രങ്ങളും അംബിക - സുബൈദ മധു - അഹമ്മദ് പ്രേം നവാസ് - സലിം, സച്ചു - സൽമ ബഹദൂർ - പോസ്റ്റുമാൻ മമ്മു ഫിലോമിന - സഫിയ ഫരീദ് - പ്രഫസർ ഹാജി അബ്ദുൾ റഹ്മാൻ - കുഞ്ഞിക്കോയ നിലമ്പൂർ അയിഷ - സുബൈദയുടെ അമ്മ മീന - അയിഷ സുപ്രഭ - ലക്ഷ്മിക്കുട്ടി ദേവകി - കുഞ്ഞാമിന ഷുക്കൂർ - പൊട്ടൻ പിന്നണിഗായകർ എം.എസ്. ബാബുരാജ് മെഹബൂബ് കെ.ജെ. യേശുദാസ് പി. സുശീല എസ്. ജാനകി ജിക്കി എൽ.ആർ. ഈശ്വരി എൽ ആർ അഞ്ജലി ലതാ രാജു അണിയറപ്രവർത്തകർ ബാനർ - കലാലയ ഫിലിംസ് വിതരണം - കലാലയ കഥ -  കെ എസ് ഡി തിരക്കഥ -  എം ഹുസൈൻ സംഭാഷണം - എം ഹുസൈൻ സംവിധാനം - എം എസ് മണി നിർമ്മാണം - എച് എച് ഇബ്രാഹിം ഛായാഗ്രഹണം - യു രാജഗോപാൽ ചിത്രസംയോജനം -  എം എസ് മണി കലാസംവിധാനം -  ആർ ബി എസ് മണി ഗനരചന - പി ഭാസ്ക്കരൻ സംഗീതം - എം എസ് ബാബുരാജ് ചിത്രത്തിലെ ഗാനങ്ങൾ ഗാനം ഗനരചന സംഗീതം പാടിയവർ പൊട്ടിത്തകർന്ന കിനാവിന്റെ മയ്യത്ത് പി ഭാസ്കരൻ ബാബുരാജ് ബാബുരാജ് പൊന്നാരം ചൊല്ലാതെ പി ഭാസ്ക്കരൻ ബാബുരാജ് എൽ ആർ ഈശ്വരി, ലതാ രാജു മണിമലയാറ്റിൻ തീരത്ത് പി ഭാസ്ക്കരൻ ബാബുരാജ് യേശുദാസ്, എസ് ജാനകി ഒരു കുടുക്ക പൊന്നു തരാം പി ഭാസ്ക്കരൻ ബാബുരാജ് എൽ ആർ അഞ്ജലി, എൽ ആർ ഈശ്വരി ഈ ചിരിയും ചിരിയല്ല പി ഭാസ്ക്കരൻ ബാബുരാജ് എൽ ആർ അഞ്ജലി, മെഹബൂബ് കൊല്ലാൻ നടക്കണ കൊമ്പുള്ള ബാപ്പ പി ഭാസ്ക്കരൻ ബാബുരാജ് മെഹബൂബ്, എൽ ആർ അഞ്ജലി ലാ ഇലാഹാ ഇല്ലള്ളാ പി ഭാസ്ക്കരൻ ബാബുരാജ് പി സുശീല, ജിക്കി എന്റെ വളയിട്ട കൈ പിടിച്ചു പി ഭാസ്ക്കരൻ ബാബുരാജ് പി സുശീല അവലംബം വീഡിയോ സുബൈദ ഫുൾമൂവി
സുബൈദ ജലാൽ ഖാൻ ഇംഗ്ലീഷ് വിലാസം https://ml.wikipedia.org/wiki/Zubaida_Jalal_Khan
പാകിസ്താനിലെ ഒരു രാഷ്ട്രീയ,സാമൂഹിക പ്രവർത്തകയും, അധ്യാപികയുമാണ് സുബൈദ ജലാൽ ഖാൻ (ജനനം:  31 ഓഗസ്റ്റ് 1959).
2002 ലെ പൊതു തിരഞ്ഞെടുപ്പിൽ പാകിസ്താൻ മുസ്ലിം ലീഗ് പാർട്ടിയുടെ സഹായത്തോടെ സ്വതന്ത്ര സ്ഥാനാർത്ഥിയായി മത്സരിച്ച് വിജയിച്ച് സഫറുള്ള ജമാലി മന്ത്രിസഭയിൽ വിദ്യാഭ്യാസമന്ത്രിയായി അധികാരമേറ്റു.
2008 ലെ പൊതു തിരഞ്ഞെടുപ്പിൽ മത്സരിച്ചുവെങ്കിലും, സുബൈദ പരാജയപ്പെട്ടു.
അഞ്ചു വർഷത്തെ രാഷ്ട്രീയ വനവാസത്തിനുശേഷം ദേശീയ രാഷ്ട്രീയത്തിൽ തിരിച്ചെത്തിയ സുബൈദ പക്ഷേ തിരഞ്ഞെടുപ്പിൽ മത്സരിക്കുന്നതിനു പകരം, പാകിസ്താൻ മുസ്ലിം ലീഗ് പാർട്ടിയുടെ നേതൃസ്ഥാനം ഏറ്റെടുക്കുകയായിരുന്നു.
ബലൂചിസ്ഥാൻ പ്രവിശ്യയിലെ, കെച്ച് ജില്ലയിലുള്ള ഒരു പാവപ്പെട്ട് കുടുംബത്തിലാണ് സുബൈദ ജനിച്ചത്.
അധ്യാപകനായിരുന്നു പിതാവ്, അദ്ദേഹം പഠിപ്പിച്ചിരുന്ന സ്കൂളിൽ തന്നെയായിരുന്നു സുബൈദയുടെ പ്രാഥമിക വിദ്യാഭ്യാസവും.
കുവൈറ്റിലേക്കു കുടുംബം കുടിയേറിയപ്പോൾ, സുബൈദ വിദ്യാഭ്യാസം തുടർന്ന് അവിടെയുള്ള പാകിസ്താനി സ്കൂളിലായിരുന്നു.
1985 ൽ ബലൂചിസ്ഥാൻ സർവ്വകലാശാലയിൽ നിന്നും ബിരുദം കരസ്ഥമാക്കി.
1988 ൽ അതേ സർവ്വകലാശാലയിൽ നിന്നു തന്നെ ബിരുദാനന്തരബിരുദവും നേടി.
സാമൂഹിക,രാഷ്ട്രീയപ്രവർത്തനം അധ്യാപനം
കുവൈറ്റിൽ നിന്നും തിരിച്ചെത്തിയ ശേഷം, ബലൂചിസ്ഥാനിലെ പെൺകുട്ടികൾക്കായി ഒരു സ്കൂൾ ആരംഭിക്കുകയായിരുന്നു സുബൈദ ആദ്യം ചെയ്തത്.
അക്കാലത്ത് ബലൂച് സമൂഹം, പെൺകുട്ടികൾ സ്കൂളിൽ പോകുന്നത് തടഞ്ഞിരുന്നു.
സ്കൂളിൽ പഠിപ്പിക്കുന്ന സമയത്തുതന്നെ, ബലൂചിസ്ഥാൻ സർവ്വകലാശാലയിൽ ഇംഗ്ലീഷ് സാഹിത്യവും പഠിപ്പിച്ചിരുന്നു.
വിദ്യാഭ്യാസരംഗത്ത് സുബൈദയുടെ സംഭാവനകൾ കണക്കിലെടുത്ത് പാകിസ്താൻ സർക്കാർ അവർക്ക് പ്രൈഡ് ഓഫ് പാകിസ്താൻ എന്ന ബഹുമതി സമ്മാനിച്ചു.
ദാരിദ്ര്യ നിർമ്മാജനം, സ്ത്രീ ഉന്നമനം എന്നീ വിഷയങ്ങളിൽ നിരവധി ലേഖനങ്ങൾ സുബൈദയുടേതായുണ്ട്.
നവാസ് ഷെറീഫിന്റെ നേതൃത്വത്തിലുള്ള പാകിസ്താൻ മുസ്ലിം ലീഗിൽ ചേരുന്നതോടെയാണ് സുബൈദയുടെ രാഷ്ട്രീയ ജീവിതം ആരംഭിക്കുന്നത്.
2002 ലെ പൊതു തിരഞ്ഞെടുപ്പിൽ പാകിസ്താൻ മുസ്ലിം ലീഗിന്റെ സഹായത്തോടെ, സ്വതന്ത്ര സ്ഥാനാർത്ഥിയായി മത്സരിച്ച സുബൈദ ബലൂചിസ്ഥാൻ മണ്ഡലത്തിൽ നിന്നും വിജയിച്ചു.
സഫറുള്ള ജമാലിയുടെ മന്ത്രിസഭയിൽ വിദ്യാഭ്യാസ മന്ത്രിയായി സുബൈദ സ്ഥാനമേറ്റെടുത്തു.
പിന്നീടു വന്ന ഷൗക്കത്ത് അസീസ് മന്ത്രിസഭയിലും സുബൈദ വിദ്യാഭ്യാസമന്ത്രിയായിരുന്നു.
രാജ്യത്തെ എല്ലാ മതപഠനകേന്ദ്രങ്ങളും മുഖ്യധാരാ വിദ്യാഭ്യാസത്തിൽ പങ്കാളിയാവണമെന്ന് സുബൈദ നിഷ്കർഷിച്ചു.
പാകിസ്താൻ പ്രസിഡന്റ് പർവ്വേസ് മുഷറഫ് അംഗീകരിച്ച ഈ പദ്ധതി വഴി, രാജ്യത്തെ മദ്രസ്സകൾ എന്നു വിളിക്കുന്ന മതപഠനകേന്ദ്രങ്ങൾ മുഖ്യധാരാ വിദ്യാഭ്യാസസ്ഥാപനങ്ങളുമായി ബന്ധിപ്പിച്ചു.
അമേരിക്കൻ സർക്കാരിന്റെ സാമ്പത്തികസഹായത്തോടെയാണ് ഈ പദ്ധതി പാകിസ്താനിൽ സുബൈദ നടപ്പിലാക്കിയത്.
ഏറെ കൊട്ടിഘോഷിച്ച് ഉദ്ഘാടനം ചെയ്ത ഈ പരിപാടി പക്ഷേ, ഒരിഞ്ചുപോലും മുന്നോട്ടു നീങ്ങിയില്ലെന്നാണ് സർക്കാർ രേഖകൾ കാണിക്കുന്നത്.
വിദ്യാഭ്യാസമന്ത്രാലയം തന്നെ പദ്ധതി പൂർത്തീകരിക്കാൻ യാതൊരു താൽപര്യവുമെടുത്തില്ല.
പിന്നീട്, സർക്കാർ കുറേയധികം തുക കൂടി ഈ ഇനത്തിൽ നൽകിയിരുന്നുവെങ്കിലും, പ്രാദേശികമായി ഈ തുക വിനിയോഗിക്കാൻ കഴിഞ്ഞില്ല.
വിദ്യാഭ്യാസ നവീകരണത്തിനു, പുതിയ പദ്ധതികളൊന്നും തന്നെ നടപ്പിൽ വന്നില്ല.
2008 ലെ തിരഞ്ഞെടുപ്പിനു ശേഷം, സുബൈദക്കെതിരേ ഫെഡറൽ ഇൻവസ്റ്റിഗേഷൻ ഏജൻസി സാമ്പത്തിക ക്രമക്കേടുകളുമായി ബന്ധപ്പെട്ട് അന്വേഷണമാരംഭിച്ചു.
പ്രധാനമന്ത്രിയായിരുന്ന യൂസഫ് റാസ ഗിലാനിയുടെ പ്രത്യേക ഉത്തരവിൻ പ്രകാരമായിരുന്നു അന്വേഷണം.
തനിക്കെതിരേ ഉയർന്നുവന്ന ആരോപണങ്ങളെ സുബൈദ ശക്തമായി നിഷേധിച്ചു.
സുബൈദക്കെതിരേ മതിയായ തെളിവുകളുടെ അഭാവത്തിൽ 2009ൽ ഏജൻസി അന്വേഷണം അവസാനിപ്പിക്കുന്നതായി അറിയിച്ചു.
ഒരു ഏജൻസിയുടെ കണക്കുപ്രകാരം, 2010 ൽ ബലൂചിസ്ഥാനിലെ ഏറ്റവും വലിയ ധനികരിൽ രണ്ടാം സ്ഥാനമാണ് സുബൈദക്കുള്ളത്.
സുബൈർ (നടൻ)
മലയാള സിനിമാ മേഖലയിലെ ഒരു ഇന്ത്യൻ ചലച്ചിത്ര നടനായിരുന്നു സുബെയർ (25 മെയ് 1962 - 18 ഓഗസ്റ്റ് 2010).
രണ്ട് പതിറ്റാണ്ടോളം മലയാള സിനിമകളുടെ ഭാഗമായിരുന്ന അദ്ദേഹം 200 ഓളം ചിത്രങ്ങളിൽ അഭിനയിച്ചിട്ടുണ്ട്.
സുബൈർ സുലൈമാൻ, ആയിഷ ദമ്പതികളുടെ മകനായി.
കണ്ണൂർ ജില്ലയിലെ , തലശ്ശേരിയില് ചൊക്ലി എന്ന്, ഗ്രാമത്തിലാണ് ജനിച്ചത്.
ഹൃദയസ്തംഭനം മൂലം 2010 ഓഗസ്റ്റ് 18 ന് സുബെയർ മരിച്ചു.
ഭാര്യ ദിൽ‌ഷാദും രണ്ട് മക്കളായ അമാനും ആമിന മിയയും (മരിക്കുമ്പോൾ വെറും പത്ത് ദിവസം മാത്രം പ്രായമുള്ളയാൾ).
28-ാം വയസ്സിൽ ചലച്ചിത്ര നിർമ്മാതാവായി സുബെയർ സിനിമകളിൽ ഔദ്യോഗിക ജീവിതം ആരംഭിച്ചു.
തന്റെ നാല് സുഹൃത്തുക്കളോടൊപ്പം അദ്ദേഹം ഒരു സിനിമ നിർമ്മിച്ചു, പക്ഷേ നിർഭാഗ്യവശാൽ സിനിമ ഒരിക്കലും പുറത്തിറങ്ങിയില്ല.
അഭിനേതാവായി അദ്ദേഹത്തിന്റെ ആദ്യ സിനിമ 1991 ൽ ഭരതം ആയിരുന്നു , അതിനുശേഷം 1992 ൽ പുറത്തിറങ്ങിയ മന്ത്രികചെപ്പ് എന്ന സിനിമ.
അവന്റെ ബ്രേക്ക് സ്വഭാവത്തിൽ കടയാടി തമ്പി വഴി വന്നു ലേലം (1997).
കടുവ , ഭരത്ചന്ദ്രൻ ഐ.പി.എസ് , പതാക എന്നിവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ.
1994 ൽ ഡിഡി മലയാള ചാനലിൽ സംപ്രേഷണം ചെയ്ത വാംഷാം എന്ന മെഗാ ടെലി സീരിയലിലും അദ്ദേഹം അഭിനയിച്ചിട്ടുണ്ട്.
തിരഞ്ഞെടുത്ത ഫിലിമോഗ്രാഫി Year Film Role 1991 Bharatham 1992 Yodha 1992 Maanthrika Cheppu M. L. A 1992 First Bell Thomas 1993 Sthalathe Pradhana Payyans Bahuleyan 1993 Gandharvam Police Inspector 1993 Akashadoothu Doctor 1997 Aaraam Thampuran Eby Mathew 1997 Lelam Kadayadi Thampi 1998 Elavamkodu Desam 1998 Sooryavanam Jery 1998 The Truth 1999 Pranaya Nilavu 1999 The Godman 1999 Crime File Paul Varghese 2002 Swarna Medal Gupthan 2000 Valliettan Ajith Kumar 2000 Dreamz 2000 Gandharva Rathri 2000 Mazhanoolkkanavu Rasheed 2000 Ingane Oru Nilapakshi Sudhakaran 2000 Arayannangalude Veedu Police Officer 2001 Saivar Thirumeni Xavier Joseph 2001 Mazhameghapravukal 2001 Sravu 2001 Ee Nadu Innalevare 2001 Jeevan Masai Mothi 2002 Jagathi Jagadish in Town Varmaji 2002 Stop Violence 2002 Swarna Medal 2002 Snehithan 2002 Sivam Sadanandan 2003 Kaliyodam 2003 The King Maker Leader Ananthutty 2003 Melvilasam Sariyanu George 2004 Sethurama Iyer CBI 2004 C. I. Mahadevan 5 Adi 4 Inchu Williams 2005 December Sankara narayanan 2005 Isra 2005 Immini Nalloraal Police Officer 2005 Police Somaraj 2005 Bharathchandran I.P.S. Mayin Kutty M. L. A 2005 The Tiger Rajan Manjooran IPS 2006 Balram vs. Taradas Minister Musthafa 2006 Pathaka Rasheed 2006 Mahasamudram 2006 Rashtram Majeed 2006 The Don Koya Sahib 2006 Oruvan Doctor 2006 Pakal 2006 Lanka Renji 2006 Bada Dosth Chief Minister 2006 Palunku Police Officer 2007 Detective 2007 Aakasham IG 2007 Khakhee Advocate 2007 Nadiya Kollappetta Rathri Alexander Chempadan 2008 Thirakkatha Director 2009 I G Inspector General Police Officer 2008 Bullet 2008 Roudram Kambilikkandam Jose 2009 Pazhassi Raja 2009 Thathwamasi 2010 Kayam 2010 Brothers 2010 Chekavar 2010 The Thriller 2011 Christian Brothers പരാമർശങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് സുബൈർ എം‌എസ്‌ഐയിൽ സബെയർ https://web.archive.org/web/20110708155114/http://www.cinecurry.com/celebzone/malayalam/subair https://web.archive.org/web/20100821103420/http://www.metromatinee.com/artist/Subair-328 https://web.archive.org/web/20120612025541/http://popcorn.oneindia.in/artist/10057/1/subair.html
സുബൈദ ബിൻത് ജഅ്ഫർ
അബ്ബാസിയ ഖലീഫ ഹാറൂൺ അൽ റഷീദിന്റെ പത്നിയായിരുന്നു സുബൈദ ബിൻത് ജഅ്ഫർ.
മക്കയിലേക്ക് ബാഗ്ദാദിൽ നിന്നുള്ള പാതയിൽ യാത്രികർക്കായി നിർമ്മിച്ചിരുന്ന കിണറുകളും ജലശേഖരണികളും നിർമ്മിച്ചുകൊണ്ട് ഇവർ ശ്രദ്ധയാർജ്ജിച്ചു.
അവരുടെ ബഹുമാനാർത്ഥം ഈ പാതയെ ദർബ് സുബൈദ എന്ന് നാമകരണം ചെയ്യപ്പെട്ടു.
സുബൈദ ഭായ്
ഇന്ത്യയിലെ പ്രമുഖ സാമൂഹിക സംരംഭകയും എഞ്ചിനീയറും ആണ് സുബൈദ ഭായ് (Zubaida Bai) മനുഷ്യാവകാശം, പരിസ്ഥിതി എന്നിവക്ക് വേണ്ടിയും അഴിമതിക്കെതിരായും പോരാടുന്ന ലോകത്തെ മികച്ച സുസ്ഥിര സാമൂഹിക സംരംഭകരായ പത്തു പേരുടുെ പട്ടികയിൽ ഇടം നേടി ഇന്ത്യൻ വനിതയാണ് ഇവർ.
ലോകത്തെമ്പാടുമുള്ള ദരിദ്രസ്ത്രീകൾക്ക് ജീവനോപാധികളും ആരോഗ്യവും ഉറപ്പാക്കുകയെന്ന ലക്ഷ്യത്തോടെ പ്രവർത്തിച്ചു കൊണ്ടിരിക്കുന്ന സന്നദ്ധ സംഘടനയായ ഐഷിന്റെ സ്ഥാപകയാണ് സുബൈദാ ബായി.
ഗ്രാമീണ സ്ത്രീകളുടെ അഭിവൃദ്ധികക്കായി സ്ഥാപിക്കപ്പെട്ട പ്രമുഖ സംഘടനാണ് ഐഷ്.
ചെന്നെയിലാണ് സുബൈദാ ബായി ജനിച്ചു വളർന്നത്.
അവരുടെ കുടുംബത്തിൽ തന്നെ സെക്കന്ററി വിദ്യഭ്യാസത്തിന് മേലെ പഠിച്ചത് സുബൈദാഭായ് മാത്രമായിരുന്നു.
കൗമാരകാലത്ത് തന്നെ വിവാഹം നടന്നു കൊണ്ടിരുന്ന കുടുബ പശ്ചാത്തിലായിരുന്നിട്ടും സ്വീഡനിലെ ഡാലർനാ യൂനിവേഴ്സിറ്റി കോളേജിൽ വെച്ച് എഞ്ചിനീയറിങിൽ ബിരുദാനന്തരം നേടി.
കോളറാഡോ സ്റ്റേറ്റ് യൂണിവേഴ്സിറ്റിയിൽ നിന്ന് എം.ബി.എ ബിരുദം കരസ്ഥമാക്കി.
ഭായ് അവരുടെ ആദ്യത്തെ കുട്ടിക്ക് ജന്മം നൽകിയ വേളയിൽ ശുചിത്വത്തിന്റെ അഭാവത്തിൽ വർഷങ്ങളോളം അണുബാധയേറ്റു കിടപ്പിലായി.
" ഈ ദുരനുഭവം ഗ്രാമീണ സ്ത്രീകളുടെ ആരോഗ്യ സുരക്ഷക്കായി രംഗത്ത് വരാൻ അവർക്ക് പ്രേരണയായി.
2010 ഐഷ് (AYZH) എന്ന സംഘടന രൂപീകരിച്ചു.
2009 ൽ ടെഡ് ഫെല്ലോഷിപ്പ് കരസ്ഥമാക്കുകയുണ്ടായി.
2010-2011 കാലയളവിലെ അശോക മെറ്റേണൽ ഫെല്ലോ, 2012 ലെ ഇക്കോയിങ് ഗ്രീൻ ഫെല്ലോ,.
2011 ൽ ജന്മ എന്ന ക്ലീൻ ബെർത്ത് കിറ്റിന്റെ രൂപകൽപനക്ക് ജീവിത പരിഷ്കാരത്തിനായി ആഗോള തലത്തിൽ രൂപകൽപ്പന ചെയ്യപ്പെട്ട 61 ഉൽപ്പന്നങ്ങളിലൊന്നായി തെരഞ്ഞെടുപ്പെട്ടതിനെ തുടർന്ന് ഇന്റക്സ് അവാർഡ് നേടാനായി..
സുബോധ് കാന്ത് സഹായ് ഇംഗ്ലീഷ് വിലാസം https://ml.wikipedia.org/wiki/Subodh_Kant_Sahay
ഇന്ത്യയുടെ ഇപ്പോഴത്തെ കേന്ദ്രഭക്ഷ്യസംസ്കരണമന്ത്രിയാണ് സുബോധ് കാന്ത് സഹായ് .
1951 ജൂൺ 11-ന് ബീഹാറിലെ ലതെഹറിൽ ജനിച്ചു.
മുമ്പ് ജനതാ പാർട്ടി അംഗമായിരുന്ന ഇദ്ദേഹം ഇന്ത്യൻ നാഷ്ണൽ കോൺഗ്രസിലാണ് .
പതിനഞ്ചാം ലോകസഭാംഗമായ ഇദ്ദേഹം ജാർഖണ്ഡിലെ റാഞ്ചി മണ്ഡലത്തെ പ്രതിനിധീകരിക്കുന്നു.
മന്മോഹൻ സിങ് ഒന്നാം മന്ത്രിസഭയിൽ ഭക്ഷ്യ സംസ്കരണ സഹമന്ത്രിയും വി.പി. സിങ് മന്ത്രിസഭയിൽ ആഭ്യന്തര സഹമന്ത്രിയുമായിരുന്നു.
ഹിറോഗ്ലിഫ് ഇംഗ്ലീഷ് വിലാസം https://ml.wikipedia.org/wiki/Hieroglyph ഗ്രീക്ക്-റോമൻ കാലഘട്ടത്തിലെ ഈജിപ്തിലെ ഹിറോഗ്ലിഫുകൾ.
ഗ്ലിഫുകൾ: മൂങ്ങ , അണലി , 3-വരകൾ (ബഹുവചനം), ബ്രഡ് ബൺ , മടക്കിയ തുണി
അതിപുരാതനമായ ചില ലിപിവ്യവസ്ഥകളെയാണു് ഹിറോഗ്ലിഫുകൾ എന്നു വിളിയ്ക്കുന്നതു്.
വിശുദ്ധമായ എഴുത്ത് എന്നാണ് ഈ ഗ്രീക്ക് പദത്തിന്റെ അർത്ഥം.
ഏറ്റവും പ്രശസ്തമായ ഹിറോഗ്ലിഫ് ചിഹ്നങ്ങൾ ഈജിപ്തിലെ ഹിറോഗ്ലിഫുകളാണു് .
അതുകൂടാതെ വേറെയും ഹിറോഗ്ലിഫുകൾ നിലവിലുണ്ടായിരുന്നു.
ഹിറ്റ് ദ് ബോൾ റ്റ്വൈസ്
ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന മാർഗങ്ങളിൽ ഒന്നാണ് ഹിറ്റ് ദ് ബോൾ റ്റ്വൈസ് അഥവാ ഡബിൾ ഹിറ്റ് .
ക്രിക്കറ്റ് നിയമങ്ങളിലെ 34-ആം നിയമമാണ് ഹിറ്റ് ദ് ബോൾ റ്റ്വൈസിനെ സംബന്ധിക്കുന്നത്.
ക്രിക്കറ്റിലെ അസാധാരണമായ പുറത്താക്കൽ രീതികളിലൊന്നാണിത്.
ഈ നിയമപ്രകാരം; കളിക്കിടെ ഒരു ബാറ്റ്സ്മാന്റെ ശരീരത്തിലോ ബാറ്റിലോ കൊണ്ട പന്ത് ഏതെങ്കിലും ഫീൽഡറുടെ കൈയ്യിലെത്തുന്നതിനുമുൻപ്, ബാറ്റ് പിടിക്കാത്ത കൈ ഒഴികെ ഏതെങ്കിലും ശരീരഭാഗങ്ങൾ കൊണ്ടോ ബാറ്റ് കൊണ്ടോ, വിക്കറ്റ് സംരക്ഷിക്കുന്നതിന് ഒഴികെ, മനഃപൂർവ്വം തട്ടിയിടുകയോ അടിക്കുകയോ ചെയ്താൽ ഹിറ്റ് ദ് ബോൾ റ്റ്വൈസ് നിയമപ്രകാരം ഫീൽഡിങ് ടീമിന്റെ അപ്പീലിന്മേൽ അയാളെ പുറത്താക്കാം.
ഇങ്ങനെ പുറത്താകുന്ന ബാറ്റ്സ്മാന്മാരുടെ വിക്കറ്റ് ബൗളർ നേടിയതായി പരിഗണിക്കില്ല.
ഹിറ ഗുഹ ഹിറാ ഗുഹയുടെ പ്രവേശന കവാടം
മക്കയിൽ നിന്നും രണ്ടു മൈൽ അകലെയുള്ള ജബലുന്നൂരിൽ സ്ഥിതി ചെയ്യുന്ന ഗുഹയാണ് ഹിറാ ഗുഹ .
നാല് മുഴം നീളവും 1.75 മുഴം വീതിയുമാണ് ഇതിനുള്ളത്.
കഅബാലയത്തിൽ നിന്നും ഏകദേശം മൂന്ന് കിലോമീറ്റർ അകലെയുള്ള ഈ ഗുഹയിൽ വെച്ചാണ് മുഹമ്മദ്‌ നബിക്ക് ആദ്യമായി ദിവ്യബോധനം ലഭിച്ചത്.
ഇസ്ലാമിക ചരിത്രത്തിൽ സുപ്രധാന സ്ഥാനമുള്ള പ്രദേശമാണ് ഹിറാ ഗുഹ.
ഹിറാ ഗുഹയിൽ ധ്യാനത്തിലിരിക്കുന്ന മുഹമ്മദിന്റെ മുന്നിൽ ദൈവത്തിന്റെ മാലാഖയായ ജിബ്രീൽ പ്രത്യക്ഷപ്പെട്ട് ഇഖ്‌റഅ (വായിക്കുക)  എന്ന് വായിച്ചു കേൾപ്പിച്ചു.
വിശുദ്ധ ഗ്രന്ഥത്തിന്റെ അവതരണത്തിനു തുടക്കം കുറിക്കപ്പെട്ട സ്ഥലം എന്ന നിലക്കാണ് ജബലുന്നൂർ (പ്രകാശത്തിന്റെ പർവതം) എന്ന് ഈ പർവതത്തിന് പേര് ലഭിച്ചത് .
ചിന്താശീലനായ മുഹമ്മദ് നബി മക്കയിലെ ഒഴിവു സമയം ഒറ്റയ്ക്ക് കഴിയാനായിരുന്നു ഇഷ്ടപ്പെട്ടത്.
അദ്ദേഹം ലോകത്തെ കുറിച്ചും സഹജീവികളെ കുറിച്ചും അദ്ധ്യാത്മിക കാര്യങ്ങളെ കുറിച്ചും സദാ ചിന്തിച്ചുകൊണ്ടിരുന്നു.
അത്തരം അവസരങ്ങളിൽ മക്കക്കു പുറത്തുള്ള ഹിറയിലെ ഒരു ഗുഹയിലാണ് അധിക സമയവും അദ്ദേഹം കഴിഞ്ഞത്.
സമുദ്ര നിരപ്പിൽ നിന്ന് 761 മീറ്റർ ഉയരത്തിൽ സ്ഥിതി ചെയ്യുന്ന മക്കയിലെ വൻ മലകളിൽ ഒന്നാണിത്.
അങ്ങനെ ഹിറാ ഗുഹയിൽ ധ്യാനമഗ്നനായി കഴിയവേ നാൽ‌പതാം വയസ്സിലാണ് അദ്ദേഹം പ്രവാചകനായി മാറുന്നത്.
ഗുഹയിൽ അദ്ദേഹത്തെ ജിബ്രീൽ എന്ന ദൈവദൂതൻ കാണാനെത്തി.
ദൈവദൂതൻ വായിക്കുക എന്ന് മുഹമ്മദ്‌ നബിയെ വായിച്ചു കേൾപ്പിച്ചു.